
Относно: Предстоящи избори за членове на Европейския парламент от Република България

Във връзка с предстоящото произвеждане на изборите за членове на Европейския парламент от Република България, насрочени за 25.05.2014 г. с Указ №54/21.03.2014 г. на Президента на Р България („ДВ”, бр.26/2014 г.), на основание чл.91, ал.1, ал.2 и ал.3 от Изборния кодекс (ИК) и Решение №97-ЕП/08.04.2014 г. на ЦИК, Ви уведомявам, че на 14.04.2014 г. (понеделник) от 16.00 ч. в Заседателната зала на ІІ етаж в сградата на община Сандански (бул. „Свобода” №14) ще се проведат консултации за определяне състава и разпределението на местата в СИК на територията на общината с представители на партиите и коалициите, имащи парламентарна група в настоящото НС на Р България, както и с тези партии и коалиции, имащи свои представители в настоящия Европейски парламент.

Присъстващите на консултациите задължително трябва да представят пред Кмета на общината следните документи (чл.91, ал.4 от ИК и Решение №97-ЕП/08.04.2014 г. на ЦИК):


1. Писмено предложение за състава на СИК, което да съдържа имената на предложените лица, ЕГН, длъжност в комисията, образование, специалност, партията или коалицията, която ги предлага и телефон за връзка, както и списък на резервните членове;

2. Заверено копие от удостоверение за актуално правно състояние на партията, издадено не по – рано от 21.03.2014 г. или копие от решение за образуване на коалицията;


3. Когато в консултациите участват упълномощени лица, се представя и пълномощно, подписано от представляващия партията/коалицията или заверено копие от такова пълномощно;


При възникване на необходимост от провеждане на втори консултации, Ви уведомявам, че те ще се състоят на 16.04.2014 г. (сряда) от 16.00 ч. в същата зала.
Приложение:
1. Решение №97-ЕП/08.04.2014 г. на ЦИК – 1 бр.;

2. Заверено копие от Заповед №А-35/31.03.2014 г. на Кмета на община Сандански – 1 бр.;
Изготвил:

Надежда Пензова - Георгиева
Началник отдел „ПНИО”
Андон Тотев
Кмет на община Сандански
гр. Сандански, бул. “Свобода” №14, тел.:0746/89099, 0882811999; факс: 0746/89055, 0882811955; e-mail: oba_sandanski@abv.bg

